Downloaded from YTS.MX
ELVIS PRESLEY 1968 JÚNIUSÁBAN
Official YIFY movies site: YTS.MX
HÉT ÉV UTÁN ELŐSZÖR KÉSZÜLT ÚJRA FELLÉPNI.
EKKOR MÁT ÖT ÉVE NEM VOLT TOP TÍZES SLÁGERE.
AZ ELŐADÓI KARRIERJE
VOLT A TÉT.
A jövője ezen a tévés koncerten állt vagy bukott.
„ELVIS” FŐSZEREPBEN ELVIS PRESLEY
Elvis karrierje mélypontján volt,
olyan filmekben szerepelt, amelyekben nem akart.
Hét éve nem állt színpadon.
Tudjátok, miért vagyunk itt, ugye? Ez az Elvis Presley Special.
A '68-as Comeback Special során kellett eldőlnie,
hogy keresett-e még előadóművészként.
Ha Elvis nem nyújtja a pályafutása legbravúrosabb teljesítményét,
akkor vége.
Amikor Elvis a színpadra lépett,
az kész jelenség volt.
A karrierje kezdetén nem volt nála menőbb.
De a '60-as években átalakult.
A dalai már nem voltak olyan jók, mint a legelején.
A filmjeiben nem hitt senki.
Életed legnagyobb steakjét kapod.
Pengeélen táncolt
a hitelesség
és az önazonosság elvesztése közt.
Most kiderül, hogy tényleg visszatért-e vagy sem.
Meglátjuk, milyen fából faragták.
Mielőtt színpadra léptek volna,
Elvis behívta a rendezőt az öltözőbe,
és azt mondta: „Nem állhatok színpadra.”
RENDEZŐ
Közben özönlött a közönség.
Glenn?
Mehet?
Oké. Tudjátok, miért vagyunk itt, ugye?
A rendező azt mondta: „Elvis,
színpadra kell lépned.” Elvis bőrdzsekiben volt.
A rendező azt mondta neki,
álljon színpadra, és ha nem tetszik a végeredmény, eltünteti a felvételt.
Ilyen őrültséget ígért neki.
Elvis színpadra lépett.
Tisztában volt vele, mekkora a tét.
Tudta, ha kudarcot vall, mindennek vége.
Oda a karrierje. És ezzel nagyon is tisztában volt.
Üdv! Ez az NBC
Elvis Presley Specialje.
MŰSOR: ELVIS - ARÉNA JELENET
Megy ez ennél jobban is. Újra!
Halljam a hangotokat!
Üdv! Ez az NBC Elvis Presley Specialje.
És itt van Elvis Presley.
Előbb-utóbb meg kell tennem,
szóval akár bele is vághatok. Gyerünk!
Kezdjük elölről! Lekéstem.
Elvis elrontja az első kezdést, és elölről kezdik.
És nagyon ideges. Izzad az idegességtől.
- Készen állunk. - A mindenit!
Bekasztliznak egy időre.
Ha láttad őt, nehéz elhinni,
hogy egykor ő volt a Király.
Meddig álljak még itt? Készen állunk?
Kezd kínos lenni, Steve. Tennem kell valamit.
Döbbenetes, mennyire ideges.
Láthatóan bizonytalan.
Letaglózza a helyzet.
- Na jó, mehet? - Nem, de próbáljuk meg!
Akárki is volt ez a férfi a színpadon,
csak árnyéka volt az egy évtizeddel azelőtti rocksztárnak,
aki letaglózta egész Amerikát.
Hétéves szerződésünk van a Paramount Picturesszel.
Egyik napról a másikra véget ért. Álomszerűen.
PRESLEY-T BESOROZZÁK
Üzenj a rajongóidnak!
Szeretnél mondani nekik valamit?
Így hát
elcsüggedtem.
És itt van Elvis Presley!
A KIRÁLY VISSZATÉR: ELVIS PRESLEY BUKÁSA ÉS FELEMELKEDÉSE
Pár hete egy fiatalember Memphisből, Tennessee-ből
felvett egy dalt a Sun kiadónál.
Még csak 19 éves. Nagy tapsot kérek Elvis Presley-nek!
Mindig is szerettem a zenét. Anyám és apám is imádtak énekelni.
Három-négyéves koromban
a templomban a kórushoz osontam,
és a ritmusra doboltam.
Akkoriban a zene nagyon szegregált volt.
Leginkább fekete előadókat hallgattunk.
Volt rhythm and blues,
B.B. King, Little Richard.
A fehérek Pat Boone-t és a McGuire Sisterst hallgatták,
és minket nem érdekelt az a fajta zene.
Amerika rettegett attól, hogy a fekete kultúra megfertőzi
a fehér gyerekeket.
Erre jött Elvis, aki átvette a zenét és a mozdulatokat,
amiket a csehókban látott Mississippiben és Memphisben.
Ezt a zenét szerette tiniként, ezt hozta a színpadra.
Így lett saját zenénk, ami nem a szüleink zenéje volt.
Veszélyes zene volt, mert nem a mi társadalmunk zenéje volt,
főleg délen.
Ez tabu volt.
Elvis akkoriban feketék dalait dolgozta fel.
Elvis a délről jött,
ezért a feketék között akart lenni.
Megkérdeztem, hogyhogy szereti ezt a fajta zenét?
Azt mondta, a fekete templomokhoz járt,
és az ablaknál állva hallgatta a zenéjüket.
Kiváló példát nyújtott arra,
mi történik,
ha összeolvasztod a hegyekben játszott zenét
a Mississippi folyón mentivel,
és hogyan találkozik ez.
Ezek összecsapódtak, és így született a rock and roll.
Egy fehér ember sem énekelt így, és nem is viselkedett így a színpadon.
Viccesnek tartottuk, mert olyanokat mondtunk,
hogy feketének akar tűnni.
Pedig nem. Ő ilyen volt.
Akkoriban ez kettős érzést keltett az emberekben.
Mert a rajongói nem akarták, hogy fekete legyen,
és szerintem észre sem vették, hogy így énekelt.
De mi, fekete művészek és fekete énekesek,
meg tudjuk különböztetni Elvist
a többi fehér énekestől, akik akkoriban jöttek.
A világ harcolni akart azért, hogy ne tegyük, és maradjunk elkülönülve.
De a zene nem éket ver emberek közé, hanem összehoz minket.
Elvis ambiciózus művész volt.
És olyan gyerek volt, aki szegénységben nőtt fel.
Rettegett attól, hogy újra szegény lesz.
Az motiválta a legjobban, hogy a lehető legtöbbet hozza ki a tehetségéből,
és hogy soha többé ne legyen szegény.
És ez egy életen át tartó harc volt.
TOM EZREDES MŰSORA FŐBEJÁRAT
Elvis Presley zenész kortársai javarészt
már csak lábjegyzetek a rock and roll történetében.
Mert nem volt meg bennük az, ami Elvis Presley-ben igen.
Tom Parker ezredes az ipar legravaszabb menedzsere volt.
Az ezredes Elvisben
egy nagy, fényes bálványt látott, amit Amerika imádna.
És amikor Elvis belenézett a tükörbe, B.B. Kinget látta.
Egyazon személy ily ellentétes változatai nem hozhatóak össze.
Az ezredes Elvise kinyírta a másik Elvist.
Elvis és az ezredes 1955-ben kezdtek együtt dolgozni,
amikor Elvis a Sun kislemezeit népszerűsítette a fellépésein,
és az ezredes Hank Snowt menedzselte.
Lényegében egy turnén vettek részt,
és az ezredes látta,
milyen Elvis, a közönség reakcióját rá,
és hogy milyen tehetséges.
Szinte azonnal belekezdett
a manőverbe, hogy átvegye az irányítást Elvist fölött.
Parker ezredes amolyan vásári árus volt. Árucikknek nézte Elvist.
Úgy vélte, Elvis termék, amit eladhat Amerikában.
Elvis zseninek vélte az ezredest.
Egyfajta értékesítési zseni volt.
Zseniális showman és kufár volt.
És zseniális szórakoztatóipari ötletei voltak.
Amikor az ezredes találkozott Elvisszel, mesélte neki
a rá váró tévés és filmes szerepekről,
és ezzel hódította meg. Elvis ekkor még nem volt 21 éves.
Parker ezredes előtt senki sem ismert.
Aztán bekerültem a tévébe, és kezdtem ismertté válni.
És itt van Elvis Presley!
ELVIS ELSŐ TÉVÉS SZEREPLÉSE 1956. JANUÁR 28.
Kiszabadulunk a konyhából Zörgetjük az edényeket
Ide a reggelit…
Az ezredes egy mondatban összefoglalható.
„Tavaly ilyenkor a srácom tehetsége egymillió dollárt ért.
Idén már egymillió dollárja van.”
Ez Tom Parker ezredes dióhéjban.
Ő találta ki a terméket, amit ma ismerünk. Ő akarta, hogy mindenen Elvis arca legyen.
Addig ilyen csak Mickey egérnek volt.
Új szintre emelte a dolgot.
Senki sem tagadhatja, hogy ez a művész, akár tetszik nekik, akár nem,
hatalmas energiával és tehetséggel bír.
Elvis Presley neve így vagy úgy, de mindenhol elhangzik.
Amikor Elvis megjelent az Ed Sullivan Showban,
tudtam, hogy olyat látok,
amit talán még sosem volt előtte,
vagyis egy új embertípust. Egy 20. századi embert.
Gyerek voltam, és izgatott a zene.
Kész, mehet!
Van egy lány, akit nagyon szeretek
Készen állok
Készen állok, jöhet a rock and roll
Fiatal korom ellenére is mélyen megérintett
a fellépés nyílt szexualitása,
a sérója, a sminkje.
Sminket viselt 1956-ban.
Kész, jön a rock and roll
A lapos sérósok És a porcelánbabák
Adják a táncparketten a vagányt
Tetőfokán a hangulat Bevadul mindenki
Elragad a zene Őrülten isteni
Miután megnéztem Elvis fellépését,
rögtön elmentünk anyámmal Mike Diehl zeneboltjába.
Béreltem egy gitárt, hazajöttem,
és megszagoltam, megérintettem, éreztem. Zajt csináltam. Nem tudtam játszani rajta.
Erre előtte nem is gondoltunk.
Feltárt előttünk egy ajtót, és engedte, hogy azok legyünk,
akik valójában vagyunk.
Nem kellett betartani a szabályokat.
Megszeghettük őket.
Rock and roll
Kérdeztem anyát:
„Emlékszel Elvis fellépésére?”
Ő hithű, ír katolikus családból származik.
Azt mondta, undorító volt.
Nagyon csalódott voltam. Mondtam: „Anya, hisz ez Elvis!”
„Nekem nem tetszik.”
Az, ahogy mozgatta a lábát,
nem affektálás volt. Nem egy menő színpadi mozdulat.
Természetes volt.
Nyomom a rock and rollt Egész éjjel
Készen állok
Kész, jöhet a rock a roll
Igen.
Mindenki azt kérdi, miért nem tudok nyugton maradni, ha énekelek.
Figyelem és hallom a közönséget. Tudom, hogy mind kitombolunk valamit.
Egyikünk sem tudja, mit.
De így kiadjuk magunkból, és senkinek sem esik baja.
Amikor '56 szeptemberében szerepelt az Ed Sullivan Showban,
már tízszer volt az országos tévében és…
És csak Milton Berle műsora váltott ki vegyes érzéseket.
Azért prédikálok a rock and roll ellen, mert tudom, mit művel velünk.
Tudom, milyen gonosz érzések kerítenek hatalmukba, amikor énekelsz.
ELVIS (PELVIS) ED SULLIVANNÉL
Nem tetszik a „Pelvis” vagyis csípő név.
De ez olyan gyerekes név!
Felnőtt szájából még sosem hallottam.
De ha így akarnak csúfolni, nincs mit tenni,
el kell fogadnom.
Elvis Presley-t azért érte a legtöbb kritika,
mert szexszimbólummá vált a tini lányok számára.
Megőrülnek érte a nők.
Az önbizalma, ami a szexuális karizmájából táplálkozik,
megijesztette Amerikát.
Nem vagy a spanom
Csak egy véreb vagy
Ki folyton csahol
Presley azért népszerű a tinik körében,
mert népszerűtlen a szüleik körében.
Ha a szülők nem kritizálják tovább a dalait,
szerintem olyan gyors lesz a bukása,
mint amilyen a felemelkedése volt.
Elvis nagyon egyedi volt,
mert ha csak a zenéjét hallgattad,
nem láttad a teljes képet.
Látnod kellett őt magát.
Elvis Presley!
Mit szóltok hozzá? Imádom.
Csodás. Adj neki!
Akkoriban Hollywood volt mindenki álma,
aki híressé akart válni.
Frank Sinatrának, Bing Crosbynak és Dean Martinnak bejött.
Így persze mindenki arra várt,
mikor jön ez el Elvisnek.
Nem azt, hogy megtörténik-e, hanem azt, mikor.
Vegye le a kezét a karomról!
Mikor melegedtél össze a hölggyel, kölyök?
Tavaly, Párizsban. A francia király mutatta be.
Ha bajt keresel
Jó helyen jársz
Elvis mindenképp komoly szerepeket akart.
Bálványozta James Deant,
olyanná akart válni, mint Dean és Brando.
A King Creole főszerepét először James Deannek ajánlották fel.
Ezért kapott a lehetőségen.
Apám egy zöld szemű hegymászó volt
Szerintem szórakoztató Elvist nézni.
Kiélhette magát a filmekben.
A 'KING CREOLE' PRESLEY LEGJOBB FILMJE
Négy filmet forgattam Hollywoodban. Minden nagyon gyorsan történt.
De aztán
mire belendültem, besoroztak.
Egyik napról a másikra véget ért. Álomszerűen.
Huss!
Esküszöm…
1958. MÁRCIUS 24.
…hogy igaz hittel szolgálom az Amerikai Egyesült Államokat.
Az Amerikai Egyesült Államokat.
Gratulálok, közlegények, önök ezennel a sereg tagjai.
Elvis Presley egy időre felfüggeszti karrierjét a rock and roll királyaként,
és megkezdi katonai szolgálatát az arkansasi Fort Chaffee-ben.
Állam bácsi senkivel sem kivételez. A híres pajesz,
ami már védjegyévé vált, áldozatul esik a katonai egységes frizurának.
Elvis Presley, az Egyesült Államok hadseregében szolgáló közlegény,
ma indul Németországba.
Tényleg a szakma csúcsán állt.
Nem akart bevonulni.
Szomorú helyzet.
Emlékszem Elvisre, ahogy felsétált a hajóra,
egy táskával a hátán,
és elbúcsúzott a rajongóktól, mielőtt Németországba indult.
Bár nem volt háború,
az '50-es évek Németországa
a lehető legrosszabb hely volt.
Ez az Egyesült Államok hadseregének szerepe.
Vissza kell tartaniuk a kommunizmust Németországtól és a szabad Európától.
Kiváltság Európában lenni.
Már régóta vágyom erre.
Csak azt bánom, hogy…
Nem tudok…
itt is fellépni.
De várom, hogy lejárjon…
a szolgálat,
és szívesen visszatérnék egy európai turnéra.
Köszönjük szépen. És kellemes tartózkodást Németországban!
Köszönöm szépen.
Arrivederci. Nem, ez olasz.
Németországban ismertem meg Elvist.
Apám a légierőnél szolgált, és ott volt.
Volt egy hely, az Eagles Club,
ott ücsörögtem egy délután.
Volt egy zenegép, tele régi lemezekkel.
A barátomnak írtam levelet, hogy mennyire utáltam ott lenni,
és hogy nagyon hiányoztak.
Egy fickó odajött hozzám, bemutatkozott, és megkérdezte, hogy a barátaimnak írok?
Azt mondtam: „Igen, három hete jöttünk.”
Mire ő: „Bírod Elvist?”
Visszakérdeztem, hogy ki ne bírná? Erre ő: „Szeretnéd megismerni?”
Otthon mondtam apámnak, hogy megismertem valakit az Eaglesben,
aki be akart mutatni Elvisnek.
Nem sült el jól a dolog,
mert se apám, se anyám nem rajongott érte.
Gondoltam, nincs több esélyem.
Gondoltam, nem hívnak még egyszer meg.
Szombaton odamentünk.
Egy pohár volt a zongorán,
és éneklés közben mindent beleadott, mint Jerry Lee Lewis.
Gondoltam,
hogy ráesik a pohár, és kiömlik a víz. Amikor leesett,
elkapta, és a közönségre nézett, mint egy bűvész.
Idegen volt neki a katonaság, nem szerette.
És egyedül van, pedig máskor emberek vették körül.
Mielőtt bevonult, mindig volt társasága.
Most először volt egyedül.
Úgy tűnt, beszélgetni szeretne valakivel,
és Elvis kiöntötte nekem a szívét.
Elvesztette az anyját.
Olyan volt, mintha elveszítettem volna egy barátot, egy társat,
akivel beszélhetek. Bármikor felébreszthettem,
ha aggasztott valami,
és megpróbált segíteni.
Elvis és Gladys kapcsolata már a kezdetektől fogva nagyon szoros volt.
Tupelo egyik nagyon szegény részén éltek.
Gladys jobb életet akart nekik.
Vernon pedig börtönbe került csekkhamisításért.
Elvis gyerekkorában csak Gladys volt jelen,
és Gladys keményen dolgozott, hogy ételt, ruhákat vegyen neki, és iskolába járassa.
Támogatta, ha nagy volt rajta a nyomás
és a stressz a karrierje során.
ELVIS ANYJA BELEHAL BETEGSÉGÉBE
Sajnáltam őt, borzalmas élmény volt neki.
Különösen az, hogy a távollétében
halt meg az édesanyja, akihez olyan közel állt.
Ez összehozott minket.
És nagyon izgult,
hogy vissza tud-e térni a szórakoztatóiparba, énekelhet-e még.
Sokáig volt távol,
és azt hitte, hogy a rajongók elfeledik.
Valaki más jön majd, valaki új.
Üzenj a rajongóidnak!
Szeretnél mondani nekik valamit?
Igen. Azt szeretném mondani,
hogy ha el is tűnök egy időre,
remélem, nem felejtenek el.
És alig várom,
hogy visszatérjek, és újra előadhassak nekik.
Elvis
nagyon érzékeny volt és nagyon bizonytalan.
Mint egy kisfiú, aki szégyellte az apjával történteket,
a szegénységüket,
az anyjával történteket, és próbálta helyrehozni,
jóvátenni mindezt, ezért mindig az emberek kedvében járt.
Az emberek kedvébe akart járni, és ettől volt olyan karizmatikus a színpadon,
ugyanakkor ez volt a gyenge pontja.
Szüksége volt a közönség szeretetére.
De minél többet kapott, annál nagyobb volt a betöltendő űr.
Ez különösen a katonai szolgálat alatt viselte meg,
hogy nem volt része a közönség szeretetében.
Ha egy befutott művész
bevonult a hadseregbe, és nem hallottak róla pár éven át,
akkor a karrierjének vége volt.
De Elvis nem tűnt el.
Az ezredes legfontosabb húzása az volt,
hogy mielőtt Elvis bevonult katonának,
felvett vele egy rakás számot.
Amíg Németországban volt, azok mentek.
Ha valaki nem nézte a híreket,
és nem tudta, hol van Elvis fizikailag,
azt hihette, lemezeket vesz fel.
Mielőtt Németországba ment,
még ő volt a lázadó.
Erre közlegény lett belőle,
aki éjjelente járőrözött.
A hóban vacogott.
Az ezredes levelekben számolt be neki a lemezei népszerűsítéséről.
HOGY A NEVE FENNMARADJON A RAJONGÓK TUDATÁBAN,
AMÍG SZOLGÁLATBAN VAN
Elmondta neki, hogy leszerződtette egy filmre.
És hogy két további film is vár rá.
Amint leszerelek,
örömmel várom,
hogy ott folytassam, ahol abbahagytam, amikor szolgálatba álltam.
Ezek szerint élvezte, amit csinál,
vagyis csinált a bevonulása előtt.
Nagyon is.
Ez volt a katonai szolgálat legnehezebb része.
Távol lenni ettől.
Távol lenni a rajongóktól?
A szórakoztatóipartól, mint olyan.
Ez volt a legnehezebb.
Folyton a múltra gondolt, és a jövőt tervezte.
Nem volt rockzenész,
akiknek lett volna egy 20-30 éves karrierje, akire felnézhetett volna.
Olyan személy nem létezett.
Sinatra volt mindenki példaképe a sikerre.
Sinatra hihetetlen karriert futott be.
És az ilyen előadók
voltak a szakma csúcsa.
1960. MÁJUS 12.
A Frank Sinatra Timex Show, „Üdv itthon, Elvis!”
Ami feltűnő volt,
és egyben nagyon ravasz húzás,
hogy egy nagy Frank Sinatra műsorral várta vissza Elvist.
Ez a mi kis ajándékunk, Elvis. A két seregben elvesztegetett évért.
Visszatekintve ráébredtem,
hogy nem maradtál le semmiről.
Csak a pajeszod nem a régi.
Na, emberek, mit szólnátok, ha most énekelnénk még egy dalt?
Ez a pillanat tisztán mutatja,
hogy Elvist felvették a klubba.
Frank egy egész országnak elmondja, hogy jó srác,
a hazáját szolgálta a seregben, és most visszatért.
Ugyanakkor Elvis felad valamit.
Mert a klubba való bejutáshoz
fel kell adnod azt a képet, hogy veszélyes ember vagy.
Hogy fenyegető vagy.
Hogy valaki lánya meglépne veled.
Ennek vége. Amolyan hallgatólagos megegyezés.
Frank Sinatra az igazgatótanács elnöke,
a szórakoztatóipar vezetője.
Ő a nagybetűs férfi,
aki áldását adhatja valakire azzal,
hogy együtt éneklik egymás dalait.
Mert, drágám
Szeretlek
Ez gyönyörű!
És mindig szeretni foglak
Elvis, néhány rádió nem játszik többé rock and rollt.
Mit szól ehhez, és mi lesz a karriereddel, ha a rock and roll eltűnik?
Ha a rock and rollnak annyi,
akkor más zenét kell játszanom. Talán…
operetteket.
Nem tudom.
Elvis a katonai szolgálata alatt
sok európai zenét hallott, és nagyon szerette Mario Lanzát.
Mario Lanza operaénekes volt.
Onnan jött ez az ihlet.
Elvis megváltoztatta a stílusát és a hangját.
Jelentősen változott a beszédstílusa.
A katonaság után
Elvis igazán kiengedi a hangját.
Majdnem operaénekesi oktávot ér el.
Amint visszatér a seregből,
az ezredes rögtön a stúdióba küldi.
Jóval felnőttesebb dalokat vesznek fel.
Elvisnek minden műfajban volt slágere.
Mégis minden stílusban átjön Elvis. Hogy lehet ez?
ELŐADÓ
Pedig ő nem változott.
A műfajok alakulnak hozzá, nem fordítva.
Ragyogó tehetség.
Elvis egy jótékonysági esten tért vissza.
A Pearl Harbor jótékonysági szervezetének estjén lépett fel.
Vigyázat, itt jön! Hölgyeim és uraim!
Úgy látom, ez maga Elvis Presley!
USS ARIZONAI EMLÉKÜNNEPSÉG
Színpadra állt, és maga volt a megtestesített karizma.
Ez új csúcspont volt.
Azt hittük, ez valami új kezdete,
holott egy korszak vége volt.
Elhagyta a színpadot, és hét éven át nem állt újra színpadra.
Szerinted a rock and roll nem haldoklik?
1956-ban, amikor elkezdtem, ugyanezt mondták.
A rock and roll halott, kihal.
Nem mondom, hogy nem hal ki, mert lehet, hogy holnap az lesz. Nem tudom.
Bárcsak tudnám!
Elvis időnként váratlanul felhívott.
Őszintén mert velem beszélgetni, megosztotta velem a félelmeit,
hogy mit szeret, mit nem.
A média nem tudott rólam, akkoriban kezdtünk el járni.
Mesélt Parker ezredesről,
és bízott abban, hogy Parker ezredes
filmszerepeket szerez neki.
Nagy kiugrási lehetőségekben reménykedett,
olyan filmszerepekre, amilyenekre vágyott.
Komolyabb szerepeket akart, amikben jól érezhette magát.
A katonaság után Elvis szerepelt pár filmben, amiben nem énekelt. Bukás volt.
Elvis Presley eddigi legdrámaibb szerepében,
félvérként a Lángoló csillagban.
Két szerelem, két lojalitás, és mindkettőt meg kéne mentenie.
Lángoló csillag, drámai dinamit.
Jó film volt.
Nagyon jó film, de nem énekelt, nem kapta meg a lányt…
TÁRSSZEREPLŐ
…és meghalt, ami nyilván nem tetszett a rajongóknak.
Gyűlölték a filmet.
És az ezredes ezt kihasználva azt mondta: „Adjunk melléd sok lányt,
legyenek menő ruháid, énekelj sok dalt,
a sztori legyen könnyed,
hogy minél többen vegyenek jegyet.
Óriásit kaszálsz.” És így is lett.
És azt hiszem, ez volt a korrumpálás kezdete.
A bölcsek szerint
KÉK HAWAII (1961)
Csak az ostobák kapkodnak
Gyakorlatilag egy ötéves musicalszerződést kötött.
Nem tehetek róla, szerelmes vagyok
Mindenki azt akarta, hogy énekeljen.
Visszamegyünk Hollywoodba,
csütörtöktől forgatunk a Paramountnál.
Csütörtök, Paramount, Hal Wallis.
Két-három film lesz idén. Nagyon sok dolga lesz.
A csípője mozgásától az ujjbegyein át
Úgy érzem, a mennyben jár
Kiadták a Kék Hawaiit.
A film elképesztő kasszasiker volt.
De valami más is törtét,
ami nagyon hasznos volt Elvis bankszámlájának,
de gyilkos a kreativitásának:
a filmzene 20 héten át listavezető volt.
Óriási sikert aratott, és az ezredesről sok minden elmondható,
de zseniális üzletember.
És azonnal rájött,
hogy ha olyan filmeket csinálnak, amikben Elvis ifjú, lengén öltözött nőknek énekel,
és filmzenét is adnak ki mellé,
azok egymást népszerűsítik.
Ez volt az új séma.
Egy tengerparti buli! Gyerünk!
És megismételték, újra és újra.
És mint minden drognál,
egyre kevésbé ütött.
Gyertek csak ide
Szól a bongózene
Üzleti szempontból
az ezredest csak az érdekli,
hogy a filmek szörnyűek,
de Elvis szekere úgy megy, mint még soha.
Kagylózzunk
Filmről filmre egyre mesterségesebb hatást kelt.
Bocs. Nem lehetek egyszerre két helyen.
Elvis haja a filmekben
olyan, mint egy feketére festett vattacukor,
amit belakkoztak.
Jakvajjal kenték be.
Már nem is valódi ember.
A hátterek sem valódiak. Semmi sem valódi.
Parker ezredes terve bejött.
Többet keresett, mint Steve McQueen, Gregory Peck
vagy Cary Grant.
Ő volt a legjobban fizetett filmsztár Amerikában.
Csillagászatilag gázsit kapott.
De az ezredes rájött,
hogy minél több pénzt hoz egy film, annál olcsóbb készíteni.
Sok filmet forgattam egymás után,
és nagyon hasonlóak voltak.
Elolvastam négy-öt oldalt, és tudtam,
hogy csak a címe más, és van benne 12 új dal.
A dalok leginkább középszerűek voltak.
Már nem is írtak új dalokat.
Felmelegítették a régi dalokat,
és összedobtak egy sztorit.
Összeférceltek olyan dalokat, amik nem kellettek másnak,
mert csak annyi kellett egy Elvis-dalhoz, hogy Parker ezredes kiadja.
Pofátlan lehúzások voltak.
Az egyik lemez borítóján Elvis az RCA kutyájával pózol,
ami egy pénztárgépen ül. Őrület.
Rajta, kagylózzunk
A forgatókönyvek és a dalok egyre rosszabbak.
Míg végül Elvis Presley három hét alatt forgatott egy filmet,
mindent egyszer vettek fel,
és a Józsi bácsi a tanyánt énekli.
Te jó ég!
- Kínos. - Igen.
- Számomra ez bűncselekmény. - Igen.
- Ez vétek. - Igen.
Hogy ilyen helyzetbe hozták, és ezt kellett énekelnie.
Nevetség tárgyává vált, és ezt tudta.
- Igen. - Jól tudta.
Mikor költözött Gracelandbe?
1963-ban.
Tudtam, hogy dühös lesz.
Forgatókönyvekkel dobálózott maga körül.
Frusztráltság, düh.
Nem tudta, merre tart a karrierje.
Nem ilyen szerepekre vágyott.
Tudtam, hogy Hollywoodban téves kép él rólam.
Nem tudtam lépni ellene.
Nem tudtam, mit tegyek. Olyasmikre köteleztek,
amikben nem hittem.
Egy adott ponton nem volt beleszólásom.
Nem dönthettem a forgatókönyvről.
Vagyis nem mondhattam, hogy valami nem felel meg nekem.
Ettől pedig nagyon elcsüggedtem.
A világ összes pénze
sem adta volna meg a lelki elégtételt.
Akkor hallottam először nemet mondani valamire…
ELVIS BARÁTJA
…amikor Bel Airben voltunk,
belenézett a forgatókönyvbe,
és a falhoz vágta.
„Nem forgatok még egy ilyet.”
Pár órán belül megjött
a lemezcége,
William Morris,
a stúdió
és Parker ezredes.
Azt mondták: „Ha nem csinálod azt, amit a szerződésben ír,
semmit sem csinálhatsz.”
Nem volt más választása.
Nem volt. Azt kellett tennie, amire leszerződött.
Külsőleg is nyomot hagyott rajta.
Annyira bántott, hogy belebetegedtem.
Komolyan betege voltam.
Bármilyen nagy név is lett Elvis, lélekben az a srác maradt,
aki egy kunyhóban nőtt fel.
ELVIS SZÜLŐHÁZA
Valaki mindig mondogatta, hogy bármikor visszakerülhet oda.
Ha fontos volt Elvisnek a vagyon, miért szórta a pénzt?
Legendásan sok pénzt költött.
Ez nem a pénzről szólt.
Ez nem a pénz
és a vágyott érték kapcsolata,
Ez az „elhagynak” érzés.
A pénz csak egy jele annak, hogy fontos vagy másoknak.
Az elhagyatottságtól való félelmet használják ki.
Az ezredes kitűnően ki tudta használni Elvis gyenge pontjait,
gyermeki szerepbe kényszerítve őt.
Mindig úgy érezte,
hogy az ezredesnek köszönheti a sikerét, és szerintem nagyon nehezére esett
azt mondani, hogy egyedül akarja folytatni.
Hogy egyedül akart dönteni.
Elvis legközelebbi társa
nem értette meg őt.
Ez volt a kapcsolatuk tragédiája.
Senki sem mondta el Elvisnek, hogy milyen jó.
Úgy, hogy az átérezhető legyen.
Mekkora tehetség volt,
és milyen forradalmi művész!
De a világ nem értette igazán,
és bohócnak nézték.
Ha megnézzük Elvis karrierjét a '60-as évek jelentősebb részében,
olyan művészt látunk, aki elszigeteltek attól,
ami táplálta.
Ez a fiú
arra született, hogy közönség előtt lépjen fel.
De elszigetelődött.
Elvis maga is elég veszélyes volt ahhoz,
hogy felismerje a veszélyt.
SZERZŐ
Látta a Rolling Stonest.
Látta a Beatlest.
Tudta, milyen érzéseket keltenek Amerikában,
mert régen ő is ezt tette.
Egy pszichiáter szerint csak négy Elvis Presley vagytok.
Ez nem igaz.
Minden plakáton látni egy lelkes mondatot, ami Elvis és Sinatra fénykorát idézi.
'64-ben egy hatalmas, új hullám söpört végig a világon.
Minden megváltozott, a frizurák és a ruhák is.
Hirtelen mindenki eltörpült a Beatles mellett,
és hozzájuk kellett felérni.
Istenem! Én is a Beatlest hallgattam.
És Mick Jaggert. Úgy robbant be, mint Elvis.
Ide-oda cikázott. Gondoltam: „Mi a fene?”
Változott a zene.
A Beatles eljött hozzánk Bel Airben, ami vicces volt.
Annyira idegesek voltak!
Elvis leült a kanapéra,
John Lennon és Paul McCartney meg csak bámulták.
Egy szót sem szólt. Csak nézték. Nagyon idegesek voltak.
És Elvis azt mondta: „Ha nem akartok beszélgetni…”
Bekapcsolta a tévét.
Elbűvölte őket.
Emlékszem, találkoztunk,
szóba elegyedtünk, és John azt mondta:
„Nem volt bátorságom elmondani Elvisnek, de elmondanál neki valamit?
Látod ezt a pajeszt?” Mondtam: „Igen.”
Mire ő: „Majdnem kirúgtak a gimiből,
mert úgy akartam kinézni, mint Elvis.
Nélküle ma nem lennénk itt.”
Akkoriban a Beatles maga írta a dalait,
és a Beatles előtt
dalszerzők írták a dalokat, és az énekesek csak énekeltek.
Azáltal, hogy a Beatles dalokat is írt,
szintet léptek.
És ebben mi, az akkori fiatalok, megtaláltuk a szócsövünket.
A Beatles nyilván imádta Elvist,
de nem feltétlenül az új lemezeit.
Ő volt az első lázadó.
Ő volt az a csatorna,
amin át a rock and roll népszerű lett a fiatalok körében.
De a családi szórakoztatóipar posványába süllyedt.
És ez nagyon fájt.
Sosem írtam dalokat, bárcsak értenék hozzá, és olyan lennék, mint a riválisaim,
mert ők elég jó dalszerzők. De én…
Éppen csak lediplomáztam a gimiből.
A rockegyüttesek
mélyebb témákat vetettek fel.
Olyasmiket, ami a való életről szól, és ezzel átírták a forgatókönyvet.
Adott volt a faji megkülönböztetéssel járó nyomás,
a gazdaságban érezhető feszültség,
aztán ott volt az, ami Vietnámban történt,
amit óriási hatást gyakorolt az amerikai kultúrára.
A ma esti hírek szerint, bár hivatalosan cáfolják, a vietnámi háború eszkalálódik.
Az amerikai gépek több tonna robbanóanyagot dobtak le
Hai Phong városára.
Az '50-es évek rock and roll előadóinak dalai nem bírtak mély mondandóval.
Számomra nagy dolog, hogy az emberek a zenében keresnek értelmet.
Igazi üzenetet, mélyebbet annál,
amit Chuck Berrytől hallottak,
vagy amit Elvistől hallottak.
Egy bokorból kilőtt golyó
Medgar Evers vérét vette
Egy ujj meghúzta a ravaszt
A sötétben rejtőző fegyver csöve
A ravaszt meghúzó ember keze
Két szemmel célzott
És teljesen észnél volt
De nem ő a hibás
Ő csak egy bábu, semmi más
Megjelent
a költészet.
A zenébe öntött költészet. Előbb a népzenében, majd a rockzenében.
Bob Dylan szavalt a dalaiban,
én meg elképedtem, hogy mi ez, és honnan jött?
A dalszövegírók annak adtak hangot,
ami az utcákon történt.
Elvis nem tartotta magát politikai alaknak.
Valószínűleg fura lett volna a „márka” szempontjából is,
mivel hollywoodi filmeket forgatott.
Vajon ő is beszáll a tematikus dalok bizniszébe?
Elvis a pálya széléről nézte, ahogy a világ
egy politikai, véleményt felvállaló, erős irányba fordult.
Mr. Presley! Egykori katonaként
mi a véleménye a háborús tüntetőkről? Ma visszautasítaná a besorolást?
Erről inkább nem nyilatkozom, kedvesem.
Én csak egy előadó vagyok. Inkább nem nyilatkozom.
Más előadóknak is hallgatniuk kéne erről?
Ezt nem állítom.
Ekkoriban olyan dalokat vette fel,
amit szinte minden más komoly amerikai zenei előadó passzolt.
Amerika legjobb hangja Amerika legrosszabb dalait kapta,
és nemcsak nem állították ezt le,
a környezete nem is értette,
hogy ez gond volt. Csak Elvis értette.
Mondhatunk róla, amit akarunk, de nem volt idióta.
Látta a grafikont.
Ez haldoklott.
Úgy döntött,
ha már véget kell érnie, végezze akként, akiként szeretné.
Nem mások vágyai szerint.
A How Great Thou Art fontos mérföldkő volt a karrierjében,
mert bizonyította neki, hogy megteheti, amit akar.
És nem is kellett
anyagi sikert hoznia,
de a saját sorsának kovácsa volt.
Ez volt az első lépése,
hogy visszanyerje azt, aki volt emberként és művészként.
Visszatért a gospel gyökereihez, és ragaszkodott egy olyan lemezhez,
aminek a dalai nem egyeztek az ezredes által elvárt dalokkal,
hisz azok a pop fele hajlottak.
Ha Elvis a karrierjének ezen pontján nem csinálhatott volna gospel zenét,
nem tudom, mit tett volna.
A sarkára kellett állnia. Ki kellett mondania, hogy ezt akarja.
A nyugati zene a kedvenced?
Nem, uram, nem az.
A kedvencem
a spirituális zene.
Szinte minden vallásos dalt ismerek, amit valaha írtak.
Amikor megtudta, hogy gospelénekes vagyok,
az összehozott minket,
mert így akart énekelni.
Születésedkor vannak benned érzések.
Ha máshová mész, akkor is érzed.
Ha más templomba megyek,
érzem annak a templomnak a lelkét.
És Elvis is ezt akarta érezni.
Amikor láttam Elvist, ahogy énekelte a How Great Thou Art című dalt…
Akkor vettem először részt egy felvételen.
Az üvegfal túloldalán ültem.
Valami mélyen megérintette, spirituális értelemben.
Mintha a lelke elhagyta volna a testét.
A felvétel végén
letérdelt,
felnézett, és egy kis…
Olyan volt, mint egy kisfiú, büszke mosollyal az arcán.
Tudta, hogy nagy dolgot vitt véghez.
Három Grammy-díjat nyert.
És mind gospeldalokkal. Innen tudni, mi áll közel a szívéhez.
Ha Elvis választhatott volna, milyen dalokat énekel,
az a gospel lett volna.
De gospelénekesként nem tudott volna pénzt keresni és szupersztárrá válni.
Úgyhogy az utat választotta,
amivel sikeressé vált.
Az ezredes nem akarta, hogy tovább énekeljen.
Azt akarta, hogy színészkedjen.
Az a gospelalbum mutatta leginkább,
milyen volt a lelke mélyén.
Nem akarok egy helyben megragadni.
Nem akarok holtpontra kerülni, értik?
Szeretnék fejlődni.
Megnősülnék, családot alapítanék.
Mindenképp. Ez így normális.
Ki szeretne egyedül megöregedni?
A gracelandi öltözőmben voltam,
és azt mondta: „Cilla”, majd bekopogott hozzám,
és valamit a háta mögé rejtett.
Aztán azt mondta: „Itt az idő.”
És ekkor elővett egy dobozt, és egy jegygyűrű volt benne.
Ledöbbentem.
Fontos, hogy olyanok vegyenek körül,
aki boldoggá tesznek, mert csak egyszer élsz.
Nem jössz vissza ráadásért.
Találd meg az igazit! Ezt nem lehet siettetni.
Gondoltam: „Apám ezt nem fogja elhinni.”
Az esküvőnk éjszakáján estem teherbe.
Ideges voltam, és arra gondoltam: „Istenem! Nem is tudom.
Készen állok az anyaságra?” Huszonegy éves voltam.
Egyik este sírva fakadtam. Ezt még nem mondtam el senkinek. Sírtam,
és azt kérdezte: „Mi bánt, Satnin?
Mi a baj, bébi?” Mire én:
„Félek.
Vajon készen állok a babára?”
Azt felelte: „Remek anya leszel.”
Mire én:
„Nem lehetek majd veled.”
Azt felelte: „Dehogynem.”
Én meg: „Nem akarsz majd gyerektársaságban lenni.”
Összeházasodtunk, mindent együtt csináltunk,
Vegasban is voltunk.
És gondoltam, hogy ez véget ér.
Másképp láttam a dolgot, mint ő.
Ő az apaságra koncentrált.
Elvis nagyon várta, hogy apa legyen.
Kicsit ideges volt, az biztos.
Nem tudta, hogy kell fogni egy babát.
De csodás volt.
Végül sikerült felvennie az utolsó paramountos filmet.
Kalifornia kincse. Totális bukás volt.
A lemez nem is került fel a toplistákra, és csak 30 000 példányban kelt el.
Szerintem fel sem fogta,
milyen rosszul áll a szénája, amíg az egyik újság címlapján nem írta ezt:
„Elvis filmjeiből már senki sem kér.”
PRESLEY ESÉLYTELEN A KRITIKUSOK CSALÓDOTTAK
Az ezredes gondolkodásmódja szerint úgy kerülsz vissza a köztudatba,
ha tévéműsorokban szerepelsz. '56-ban ezt tette,
amikor Elvis visszatért a seregből, beszervezte a Frank Sinatra Showba.
Most nincs semmije.
Ezért vissza kell térnie a régi, tévés trükkhöz.
Minden ezen áll vagy bukik.
Teltek az évek, és nagyon hiányzott a közönség.
Ideges voltam.
Filmeket forgattam, és nem tehettem azt, amire képes voltam.
Vissza akartam térni.
Vissza akarták varázsolni az emberek nappalijába.
Ebből lett az,
amit ma a '68-as Comeback Specialként ismerünk.
Nem vágyott a társaságra.
Csak lazítani akart, a parton ülve gondolkozni.
Jó formában került.
Elkezdett edzeni.
Szerintem úgy 11 kilót fogyott.
Edzett, mintha nehézsúlyú bajnokságra készülne.
Még sosem láttam őt
ennyire izgatottnak.
Kezdünk.
CSAPÓ: 512 MŰSOR: ELVIS GOSPEL
Ez az 512-es.
'68 COMEBACK SPECIAL GOSPELJELENET PRÓBÁJA
Nem tudtuk, hogy Elvis jelen lesz-e.
Gyakori volt, hogy csak a bandával próbálnak,
majd a háttérénekesekkel,
és azt hozzák össze a producerekkel.
De megjelent Elvis.
Ez az 501-es csapó.
Régen cigiztem
Cigiztem
Ittam és ráztam a csípőm
Cigiztem és ittam
Cigiztem, ittam és ráztam a csípőm
Leült velünk beszélgetni.
„Ez klassz! Hogy csináljátok?”
Aztán tudni akarta, kik vagyunk, mivel foglalkozunk, milyen zenét szeretünk.
De megmentett
Kendőzetlenül kimondta, hogy ideges a show miatt.
A Special miatt.
Ideges volt, mert még nem csinált ilyet.
A francba!
Az emberek az emlékeik alapján mesélnek a show-ról,
ami a nyers, rock and rollos Elvis visszatérése.
Az ezredes megpróbálta ezt elrontani.
Tele volt kabaréjelenetekkel,
bunyózott a buta kis díszletek között.
- Az istenit! - Oké.
Igen, a zene remek.
De tele volt
Tom Parker ezredes szarságaival.
Kilencszázkettő.
Ötszáztíz.
Az istenit!
Ha zenélt, nagyon ideges volt,
de ha bármi mást csinált, még idegesebb volt.
Százhúszas csapó.
A konfliktus Elvis és az ezredes
vagy a két Elvis között…
Bárhogy is nézzük, teljesen egyértelmű, hogy a mély fájdalom elrontja a zenéjét.
Ebbe belesétálsz, bocs.
- Lekéstem. - Folytasd!
Érezni, milyen haragos, amiért hozzá méltatlan jelenetekre kényszerítik.
Ötszázkettő.
Hol kell kimenni? Ott?
Lefelé, itt van.
Látod ezt a kék jelet?
Talán ide.
Tizennégy év alatt sem ismertem meg a színpadot.
Ez Parker ezredes műsorának ígérkezett.
A producerek az ezredes elvárásait kapták kézhez,
azt az Elvist, akit a nyilvánosság az előző hét évben is látott.
De a szünetekben
Elvis visszatért ahhoz, amit magánemberként akart tenni:
a barátaival zenélt.
ÖLTÖZŐI ZENÉLÉS
És amikor a műsor producerei ezt meghallották,
rájöttek, hogy ezredes terve pocsék volt.
És amit Elvis csinált magánemberként, az aranyat ér.
Kicsit olyan, mint a Blue Moon of Kentucky, nem?
Minden próbanap végén zenéltek. Akusztikusan.
Bárkivel, aki ott volt.
Felejtsük el a produkciót, az eredeti koncepciót!
Ez az, amire áhítozik a közönség, amit még sosem láthattunk.
Tegnap este azon gondolkodtam,
hogy beépíthetnénk ezt a szegmenst
a műsorba, a szabadon zenélést.
Én is erre gondoltam, Elvis.
De ahhoz, hogy ezt megtehessük, kell a többi, izgalmas rész.
Mert most lazítasz. Elvégezted a dolgod.
Mondtam az ezredesnek, hogy kamerákat viszek be.
Mire ő: „Csak a holttestemen át!”
Napokig kérdezgettem róla, míg csalódottan azt mondta:
„Kössünk alkut! Átalakíthatod a műsort,
de nem ígérhetem, hogy az NBC leadja.”
Amikor látjuk, ahogy a régi stílusában játssza
a blues és gospel dalokat, amiket Elvis szívesen hallgatott,
és látjuk őt a színpadon,
az szó szerint ugyanaz,
ami az öltözőjében is történt, amikor nem vették a kamerák.
És visszaemlékeztet
a morgó, laza Elvisre, aki színpadra lép, és azt mondja:
„Mit nekem Keith Richards és Mick Jagger? Én vagyok Elvis Presley, baszki!”
A következő műsort színesben látják az NBC-n.
A Singer bemutatja: Elvis. Főszerepben: Elvis Presley,
az első saját tévés műsorában.
Közel tíz éve nem szerepelt már a tévében.
Azt mondta, nagyon ideges.
Vajon szereti majd a közönség?
Nem tudtuk, hogy Elvis előbújik-e egyáltalán az öltözőjéből.
Üdv az NBC-n…
Az én helyzetem nyilván teljesen más.
De egyvalamit tudok:
ha nem félsz, nagy a baj.
Ha jó akarsz lenni,
rettegned kell.
Nagyon magányos érzés.
A félelem,
hogy kudarcot vallasz, nagyon motiváló.
A szégyentől való félelem.
Mind tudjuk, milyen az, ha kiállsz emberek elé, és elrontod.
Szörnyű.
FŐSZEREPBEN: ELVIS PRESLEY
„Sok fiatal van itt.”
FELVÉTEL
„Szeretik a zenémet? Szerintem a Beatlest szeretik.
Meg Janis Joplint vagy Jimi Hendrixet.
Senkit sem érdeklek majd.”
De van valami,
ami által képes vagy szembenézni ezzel.
Előrelátó szorongásnak hívom.
Emlékszem,
a Born in the U.S.A. turné kezdetén Saint Paulban voltunk,
a színpad mögött ültem, tíz perccel kezdés előtt,
és hallottam a tömeg üvöltését.
Ordibáltak.
Gondoltam:
„A fenébe!
Mibe keveredtem?”
Olyan színpadra lépsz, amit nem ismersz.
Olyanok adnak utasításokat, akiket alig ismersz.
Aztán eléred a „Bassza meg” pontot.
„Kimegyek,
lesz, ami lesz. Basszus!”
És ő elérte ezt a pontot.
Ez járt a fejében.
Aztán rátalált.
Ki akart menni, és bele is vágott.
Oda ment, ahová a sors szólította.
CSAPÓ: 912 ELVIS NYITÓJELENET
Woodstockban éltem, New Yorkban.
A többiek a bandában is ott voltak, akárcsak Bob Dylan.
És amikor hallottunk Elvis műsoráról,
Bobbal azt mondtuk, nézzük meg!
„Lássuk, érti-e még a dolgát!”
Ha bajt keresel
EREDETI ADÁS NYITÁSA
Jó helyen jársz
Ha bajt keresel
Nálam találsz
Gerincesnek születtem
Aki mindig visszaszólt
Apám egy zöld szemű hegymászó volt
Gonosz vagyok
A baj a második keresztnevem
Gonosz vagyok
Úgyhogy ne szórakozz velem
Volt egy kis ebédlőm, benne egy nagy tévé.
Apám a konyhában volt, de látta a tévét
a konyhaasztaltól.
A tévé előtt ültem.
Ez volt Elvis Presley újjászületése.
Memphisben az éhhalál fenyegetett
Se pénzem, se szerencsém
A páholyban ültem. Mindent látni akartam.
…egy tele baromfiszállítón Panamába stoppoltam
Színpadra állt, és elképedtem.
Minden parti lebujban Ugyanazt mondták
Nincs itt helyed Ha csak gitároznál
Sosem láttam előadni.
Akkor láttam először fellépni. Gondoltam: „Szóval ezért akkora szám?”
Megmutattam nekik Miért kell egy gitáros a bandába
Lássuk, kölyök
Egy-két fellépése után fel sem fogtam, mennyire jó.
Nem csak azt mutatta meg újra, ki ő, hanem azt is, kivé válhat.
Kövesd a tömeget A táncparkettre visz
Mexikótól közel és távol Nincs még ilyen banda, mint itt
És találd ki, ki az együttes feje
Naná, a kis gitáros, persze
Elvis ettől lett különleges.
Értette a dolgát.
Kiforrott volt, erősebb.
Az Elvisszel szintet lépett.
Az egyik első dolog, am feltűnt,
hogy rég nem nézett ki ilyen jól.
Színpadra állt,
és a bolygó legvonzóbb pasija volt.
Felbukkant a bőrszerkójában,
az arccsontozata akár egy görög szoboré.
Akkor jó éjt!
- Hosszú volt a műsor. - Igen.
Hosszú évek óta nem lépett fel közönség előtt,
nem zenélt nekik.
Az elszigeteltsége mélyen rétegzett.
Mit csináljak, emberek?
Tombolt benne a bizonytalanság,
készen állt arra, hogy nevetség tárgyává válik.
Ez a műsor kötetlen része, ahol elájulhatunk,
vagy azt teszünk, amit akarunk. Főleg én.
Igen, a csípőjét ringató pasi a fura szerkóban
és a nagy séróval valójában nagyon félénk
és érzékeny ember.
Ma este nincs itt a teljes zenekar, de szeretném
megmutatni, hogyan kezdtünk 14 évvel ezelőtt.
Megmutatjuk az akkori hangzásunkat.
Ez a fickó, itt balra, gitározott velem,
amikor 1912-ben kezdtem. Ezerkilencszáz…
A műsor nem csak Elvis visszatérése.
Szó szerint újra összehozta a bandát.
Ő Scotty Moore, a gitárosom.
Countryénekes korában ez volt a bandája,
még a Louisiana Hayride-os időkből.
Velük játszott az Opryban.
Ő a dobosom. A louisianai Shreveportból jött.
Úgy tíz éve ismerem. DJ Fontana.
Láttad, mennyire szeretik egymást a zenészek,
és eltávolodtak egymástól, de visszatértek egymáshoz,
újraélesztve a varázslatot.
Az első felvételünkön volt egy gitárunk, egy basszusgitárunk
és még egy gitár.
És így szólt.
Semmi baj, anya
Minden rendben
Semmi baj, anya Tedd, ahogy tenned kell
Semmi gond
Jó ez így
Semmi baj, anya
Akárhogy jó
Amikor ott ült
a srácokkal, a közönség körében,
abban az intim környezetben, láttad, hogyan kapcsolódik az emberekhez.
Elhagyom a várost, bébi Messzire megyek
Többé nem zavarlak Az utadban nem leszek
De semmi gond
Elképesztően nézett ki.
És elképesztően játszott.
Olyan érzés volt, mintha visszatért volna a kedvenc csapatom,
és újra meccset nyertek volna.
Gyerünk!
Semmi gond
Semmi baj, anya
Akárhogy jó
Egy látomás volt.
Egy zenei reveláció.
Láttad, milyen elképesztő művészi képességekkel bír.
Fantasztikusan énekelt,
és láttad, hogy tényleg gitározik és életemben először láttam gitározni.
Nagyon jó gitáros volt.
Ez egy tévéműsor?
- Ez egy adás? - Nem, ez a Tulsára tartó vonat.
A '68-as Comeback Special legütősebb pillanata számomra
a Baby What Do You Want Me To Do volt.
Amolyan bluesos bemelegítés volt.
Király gitárja volt,
és látni lehetett rajta, hogy erre született.
Ez az!
Igen!
Visszatért oda, ahova tartozott,
és minden, ami ezt akadályozta, a múlté volt.
Minden.
Ez az!
Rávettél, hogy kukucskáljak és elbújjak
Nagyon erős pillanat volt számára.
Újra életre kel.
És azt hiszem, ekkor jött rá, hogy ő bizony kurvára Elvis Presley.
Azt teszem, amit csak akarsz Mit akarsz, mit tegyek?
Valami baj van az ajkammal.
Nem, várj egy percet! Valami baj van az ajkammal.
- Hát… - Emlékszel, ugye?
Mondok valamit. 29 ilyen képet csináltam.
Elvis, az ujjad!
- Csak ezt mozgathattam Floridában. - Igen.
A rendőrség felvette egy fellépésemet Floridában,
mert a szülők szövetsége vagy a keresztény szövetség…
gondolt rólam valamit. És…
Azt mondták, őrült vagyok.
Így ők…
A rendőrök felvették a koncertet.
Meg sem mozdulhattam.
Csak a kisujjamat mozdíthattam.
Az egész show alatt csak azt.
Még sosem láttuk Elvis Presley-t ilyen emberinek.
Talán ez volt az első alkalom,
hogy a közönség láthatta
Elvis Aaron Presley-t, az embert, a fiút, aki a memphisi Tupelóból jött.
Azt mondtam: „Tégy, amit csak akarsz, haver.
Bármit megtehetsz.”
Azt mondtam…
Egy a pénzért Kettő a show kedvéért
Háromra mehet, rajta, cicám, gyere
Csak a kék szarvasbőr cipőmre ne lépj
Bármit megtehetsz De a cipőmre nem léphetsz
Gyerünk!
Kiüthetsz, ha akarsz Beverheted a képemet
Sárba tiporhatod a jó híremet
Bármit megtehetsz
De édes, a cipőmre nem léphetsz
Csak a kék szarvasbőr cipőmre nem léphetsz
Bármit megtehetsz Csak a kék szarvasbőr cipőmre nem léphetsz
Felgyújthatod a házam Ellophatod a kocsimat
Megihatod a piám…
Istenem!
Olyan volt, mint egy tigris.
De édes, a cipőmre nem…
Mindent beleadott, azt csinálta, amihez értett, szexi volt,
mintha újjászületett volna.
Vigyázz, bébi, vigyázz!
„Ez az én férjem?
Hol éltem idáig?”
Te jó ég! Lélegzetelállító volt.
Csillogott a haja, ahogy visszaverődött róla a fény.
NÉZŐ
Ragyogott, mint…
Nem tudom, Isten hogy nézhet ki, de isteni jelenség volt.
Csak így tovább!
Izzott körülötte a levegő.
Lélegzetelállító volt.
Bármit megtehetsz Csak a kék szarvasbőr cipőmre nem léphetsz
Emlékszem, hogy pár lány extázisba esett tőle.
Azt mondták: „Istenem, nem is tudtam, hogy ilyen karizmatikus pasi!
Hihetetlen, milyen szexi!”
Hogy tetszik eddig?
Ezt hallva meglepődtem,
hogy most jönnek rá, ki ő.
Ezt tapasztaltuk mi is, amikor először láttuk.
Slágert sláger után énekelt.
Egyiket a másik után. Jók is voltak,
aztán adott ponton elénekelte a Trying to Get to You című dalt.
Trying to Get to You.
Az egyik korábbi lemezének egyik dala volt.
Fantasztikusan adta elő.
Csodálatos volt.
Hegyeken keltem át
És bejártam a völgyeket
Megállás nélkül utaztam
Végig rohantam
Hogy itt legyek veled
Mióta olvastam a leveledet
Fenomenális volt. Mert szabad volt.
Semmi sem tarthatott vissza
Semmi sem tarthat távolt tőled
Az ezredes éveken át bezárta őt a filmekbe.
De egyik sem bírt jelentőséggel
De a színpadon szabad volt, és ezt rögtön láttuk.
Nagyon adta a fekete bőrszerkójában.
„Csak így tovább, tesó!”
A legsötétebb éjszakán
Ő volt a legszebb fénysugár
Amikor hozzád siettem
És a közönség imádta. Elérte azt,
amire vágyott, amiért mindezt csinálta.
Nem a pénzért tette, bár a pénz is jó dolog.
Hanem mert gyerekkora óta ettől az érzéstől sugárzott.
A börtönigazgató bulit szervezett
A börtön zenekara zenélni kezdett
A banda ugrált, a rabok táncra perdültek
Hallanod kellett volna Ahogy a börtönlakók énekeltek
A régi Elvist hozta, nosztalgikus pillanat volt.
Mindenki, aki csak…
Egyszerre volt a régi Elvis és az új Elvis.
Pók Murphy tenorszaxofonozott A kis Joe fújta a…
Ott volt a régi, a '68-as és a jövőbeli Elvis.
Mindenki lilában nyomta a rockot
Szóljon a rock
Gyerünk, szóljon a rock
Minden egyes cellában
A börtönrockra ropják ma
Azt akarta, hogy jól érezze magát a bőrében.
Szerintem ebben a fellépésben rájött, hogy hol a helye.
Bugsy Shiftyhez fordult Nem lesz szünet
Maradok, míg kitombolhatom a lelkemet
Amikor az emberek arról beszélnek, mekkora csalódás volt Elvis karrierje,
és nem azt tette, amire a sors szánta,
akkor erre az estére kell gondolni. Akkor azt tette.
Teljesítette a sorsát.
Járjuk a börtönrockot
Erre táncolunk
Igen, táncolunk
A börtönrockra
A '68-as Special egy mestermű volt.
De ez Elvistől mindennapos.
Senkinek nem jutott eszébe, hogy ezt megismételhetnék.
Ha lett volna egy kis eszük,
csináltak volna még ötven ilyet, mert azokról is beszélnénk.
Elvis minden egyes nap ilyen.
Nem csak jó napja volt.
Minden átkozott napon tudta ezt hozni.
Ítélkezünk arról, hogyan kezelte a magánéletét.
A házasságát,
az apaságot, a hírnevet,
Tom Parker ezredes baromságait.
De közben becsap a villám.
És csak a múlt darabkáival maradunk.
„Istenem, bárcsak több ilyen lenne! Miért nincs több?”
A szórakoztatóiparban minden nagy történet
több felvonásból áll.
Az igazán nagyok háromból.
Ez egy harmadik felvonás.
És mind tudjuk, hol végződik,
de az elején nagyon jó volt.
Fura lesz kimondani, de azt kívánnám, bárcsak az emberek
empátiával fordultak volna Elvis fele!
A hírességekből tárgyakat csinálunk.
Ő egy személy volt.
Egy ember, aki rettegett,
de mindent beleadott.
Mindig örömmel nézem meg ezt a fellépését,
mert kiállt magáért.
EREDETI ADÁS ZÁRÁSA
Biztosan tündöklőbbek a fények
Valahol
Elvis a legtöbb ember számára egy tragikus alak. Mind tudjuk a történet végét.
Van egy hely, az az álmom
Ahol mind kéz a kézben járunk
Mondd, miért, ó, miért…
Amikor a '68-as Specialt nézem, szeretem azt képzelni,
hogy ez volt a vége.
Lesétált a színpadról, és boldog volt.
Békének és megértésnek kell lennie
Néha
Mert amit aznap tanúi lehettünk az egyetlen olyan alkalomnak,
amikor Elvis Presley úgy döntött, az lesz, aki lenni akart, önmagáért.
Egy melegebb napról álmodok
Mikor a remény mindenkire ráragyog
Mondd, miért
Miért nem jön el az a nap?
Ekkor járt a legközelebb azon álmai megvalósításához,
amik miatt először mikrofont ragadott.
Elvesztünk egy felhőben
Melyben vihar tombol
Börtön ez a világ
Fájdalom mindenhol
De amíg az embernek
Van ereje álmodni
Megválthatja a lelkét
És el tud repülni
Elvist ma minden idők egyik legjelentősebb amerikai énekeseként tartják számon.
A szívem mélyén remegve…
Mert voltak olyan pillanatok, amikor az emberek ezt látták.
És a legszebb pillanat
aznap este volt, azon a Los Angeles-i színpadon.
Odakint, a sötétben
Pislákol egy gyertyaláng
És amíg tudok gondolkodni és járni
Amíg tudok beszélni és állni
Amíg tudok álmodni
Kérlek, hagyd meg nekem az álmom
Válj valóra
Most
Váltsd valóra, most
Köszönöm. Jó éjt!
A '68-AS COMEBACK SPECIAL 1968. DECEMBER 3-ÁN KERÜLT ADÁSBA.
ABBAN AZ ÉVBEN EZ VOLT AZ NBC LEGNÉZETTEBB MŰSORA.
AZ AMERIKAI NÉZŐK 42%-A MEGTEKINTETTE.
ELVIS 1968 UTÁN A FELLÉPÉSEKNEK ÉLT.
AZ 1977-BEN BEKÖVETKEZETT HALÁLÁIG MÉG 361 KONCERTET ADOTT.
NEGYVENKÉT ÉVES KORÁBAN HALT MEG.
A feliratot fordította: Péter Orsolya